*Projekts*

**Informatīvais ziņojums “Par apropriācijas pārdali no budžeta apakšprogrammas 42.09.00 “Latvijas Zinātnes padome” uz budžeta apakšprogrammu 42.05.00 “Valsts izglītības attīstības aģentūras darbības nodrošināšana””**

|  |
| --- |
| Ministru kabinets š.g. 29.jūnijā (prot. Nr. 50, 33.§)[[1]](#footnote-1) pieņēma Ministru kabineta noteikumus Nr.452 "Grozījums Ministru kabineta 2012.gada 18.decembra noteikumos Nr.934 "Valsts izglītības attīstības aģentūras nolikums"" (spēkā ar 2021.gada 2.jūliju)[[2]](#footnote-2) (turpmāk – MK noteikumi).Ar MK noteikumiem pagarina Valsts izglītības attīstības aģentūrai (turpmāk – aģentūra) zinātnes politikas īstenošanas funkcijas termiņu no 2021.gada 1. jūlija līdz 2021.gada 31.decembrim (6 mēneši), tas ir, nosakot, ka Ministru kabineta 2020. gada 30. jūnija noteikumos Nr. 417 “Grozījumi Ministru kabineta 2012. gada 18. decembra noteikumos Nr. 934 "[Valsts izglītības attīstības aģentūras nolikums](https://likumi.lv/ta/id/253757-valsts-izglitibas-attistibas-agenturas-nolikums)”” noteiktie grozījumi Ministru kabineta 2012. gada 18. decembra noteikumu Nr. 934 "[Valsts izglītības attīstības aģentūras nolikums](https://likumi.lv/ta/id/253757-valsts-izglitibas-attistibas-agenturas-nolikums)" 2.punktā, 3.1., 3.4., 3.7., 3.9., 3.10., 3.14., 3.15., 3.17., 3.18., 3.19., 3.20. un 7.5.apakšpunktā stājas spēkā 2022.gada 1.janvārī. Ar 2022.gada 1.jānvāri zinātnes politikas īstenošanas funkciju no aģentūras pārņem Latvijas zinātnes padome, pamatojoties uz Ministru kabineta 2020. gada 30. jūnija noteikumu Nr. 408 “Latvijas Zinātnes padomes nolikums” 22.punktu.MK noteikumu sākotnējās ietekmes novērtējuma ziņojuma (anotācijas)[[3]](#footnote-3) (turpmāk anotācija) III sadaļas 6.punktā tika norādīts, ka, lai aģentūra vēl laika posmā no 2021.gada 1.jūlija līdz 2021.gada 31.decembrim varētu turpināt īstenot zinātnes politikas īstenošanas funkcijas vēl 6 mēnešus, tad 2021. gadā nepieciešama apropriācijas pārdale 88 333 *euro* apmērā no apakšprogrammas 42.09.00 “Latvijas Zinātnes padome” uz apakšprogrammu 42.05.00 “Valsts izglītības attīstības aģentūras darbības nodrošināšana”. Apropriācijas pārdale tiek veikta, atgriežot aģentūrai atpakaļ summu, kas ir ieplānota 42.09.00 apakšprogrammā “Latvijas Zinātnes padome” likumā „Par valsts budžetu 2021. gadam”, zinātnes politikas īstenošanas funkcijas īstenošanai 6 mēnešu termiņā. Līdz ar to ir nepieciešams Ministru kabineta uzdevums Izglītības un zinātnes ministrijai iesniegt Finanšu ministrijā priekšlikumu minētās apropriācijas pārdalei. Ievērojot minēto, anotācijas I sadaļas 4.punktā tika norādīts, ka projektam ir pievienots Ministru kabineta protokollēmuma projekts, kas paredz Izglītības un zinātnes ministrijai uzdevumu iesniegt Finanšu ministrijā priekšlikumu apropriācijas pārdalei 2021.gada valsts budžetā 88 333 *euro*apmērā no budžeta apakšprogrammas 42.09.00 “Latvijas Zinātnes padome” uz budžeta apakšprogrammu 42.05.00 “Valsts izglītības attīstības aģentūras darbības nodrošināšana”, tai skaitā izdevumiem atlīdzībai (1000.kods) 60 823 *euro* apmērā un precēm un pakalpojumiem (2000.kods) 27 510 *euro* apmērā.Izglītības un zinātnes ministrija 2021.gada 21.jūnija pavadvēstulē Nr. Nr.4-3.1e/21/2376, ar kuru iesniedza Valsts kancelejai MK noteikumu kā projektu, tika norādīts arī minētais Ministru kabineta protokollēmuma projekts, taču tas tehnisku iemeslu dēļ netika nosūtīts Valsts kancelejai sistēmā DAUKS projekta paketes ietvaros. Līdz ar to Ministru kabineta š.g. 29.jūnija sēdē netika pieņemts lēmums par minēto nepieciešamo finanšu pārdali.Lai veiktu minēto apropriācijas pārdali, Ministru kabinetam jāizskata šāds jautājums Ministru kabineta protokollēmuma projektā:“Atbalstīt apropriācijas pārdali 2021. gadā no Izglītības un zinātnes ministrijas budžeta apakšprogrammas 42.09.00 “Latvijas Zinātnes padome”, samazinot vispārējā kārtībā sadalāmo dotāciju no vispārējiem ieņēmumiem 88 333 *euro* apmērā un attiecīgi izdevumus precēm un pakalpojumiem 27 510 *euro* apmērā un izdevumus atlīdzībai 60 823 *euro* apmērā, uz budžeta apakšprogrammu 42.05.00 “Valsts izglītības attīstības aģentūras darbības nodrošināšana”, palielinot vispārējā kārtībā sadalāmo dotāciju no vispārējiem ieņēmumiem 88 333 *euro* apmērā un attiecīgi izdevumus precēm un pakalpojumiem 27 510 *euro* apmērā un izdevumus atlīdzībai 60 823 *euro* apmērā, lai nodrošinātu finansējumu Valsts izglītības attīstības aģentūras darbības nodrošināšanai saistībā ar Latvijas Zinātnes padomes un Valsts izglītības attīstības aģentūras reorganizāciju.” |
|  |

Izglītības un zinātnes ministre Anita Muižniece

Vizē: Valsts sekretāra vietnieks –

Sporta departamenta direktors,

valsts sekretāra pienākumu izpildītājs Edgars Severs

 Depkovska,67047772

anita.depkovska@.izm.gov.lv

1. <http://tap.mk.gov.lv/mk/mksedes/saraksts/protokols/?protokols=2021-06-29> [↑](#footnote-ref-1)
2. <https://likumi.lv/ta/id/324382-grozijums-ministru-kabineta-2012-gada-18-decembra-noteikumos-nr-934-valsts-izglitibas-attistibas-agenturas-nolikums-> [↑](#footnote-ref-2)
3. <http://tap.mk.gov.lv/lv/mk/tap/?pid=40504232&mode=mk&date=2021-06-29> [↑](#footnote-ref-3)